মিয়ামোতোর সর্বাধিক জনপ্রিয় সৃষ্টি "সুপার মারিও ব্রাদার্স" গেমটি "দ্য নিউ ইয়ার্কার"-এর ভাষায়, "পাঠকের দৃষ্টিকোণ অনুযায়ী, হয় একটি নতুন শিল্পক্ষেত্র গড়ে তুলেছে, নয়তো একটি মৃতপ্রায় শিল্পক্ষেত্রকে বাঁচিয়ে তুলেছে।" "দ্য ডেইলি টেলিগ্রাফ" বলেছে "গেমটি পরবর্তী সব গেমের জন্য গুণগত আদর্শ স্থাপন করে দিয়েছে।" "জি৪" টিভি চ্যানেল গেমটির অতুলনীয় গেমিং অভিজ্ঞতার প্রশংসা করেছে, এবং ১৯৮৩ সালের বিপর্যয়ের পর ভিডিও গেম শিল্পের পুনরুজ্জীবনে গেমটির প্রায় একক ভূমিকার কথা তুলে ধরেছে। তদুপরি, গেমটি সাইড-স্ক্রলিং ঘরানাকে জনপ্রিয় করে তুলেছিল। "দ্য নিউ ইয়র্কার" "মারিও" চরিত্রটির সুগভীর ভূমিকাকে মিকি মাউসের সাথে তুলনীয় বলে মত দিয়েছে।

"গেমস্পট" সর্বোচ্চ গুরুত্বপূর্ণ ১৫টি গেমের তালিকায় "দ্য লেজেন্ড অফ জেল্ডা" গেমটিকে স্থান দিয়েছে, কারণ এটি ছিল মুক্ত বিশ্ব অরৈখিক গেমখেলার প্রারম্ভিক নিদর্শন, এবং ব্যাটারি-ভিত্তিক গেম সেভের প্রচলন ঘটিয়েছিল, যা পরবর্তীতে "মেট্রয়েড" এবং "ফাইনাল ফ্যান্টাসি" এর মত দীর্ঘকালীন অ্যাকশন-অ্যাডভেঞ্চার এবং রোল-প্লেয়িং গেমে সহায়তা করে এবং আধুনিক ভিডিও গেমের একটি সাধারণ বৈশিষ্ট্যে পরিণত হয়েছে। ২০০৯ সালে "গেম ইনফর্মার" তাদের "সর্বকালের শ্রেষ্ঠ ২০০ গেম" তালিকায় "দ্য লেজেন্ড অফ জেল্ডা" সম্পর্কে বলে "সর্বকালের সর্বশ্রেষ্ঠ গেমের চেয়ে কোন অংশে কম নয়" এবং "তার যুগের থেকে থেকে কয়েক দশক না হলে অনেক বছর অগ্রবর্তী ছিল"।
১৯৯৩ সালে প্রকাশিত "স্টার ফক্স" গেমটিতে ত্রিমাত্রিক পলিগন গ্রাফিক্স প্রদর্শনকারী অসাধারণ প্রযুক্তি ব্যবহার করা হয়েছিল। ব্যবসাসফল এই গেমটি "স্টার ফক্স" সিরিজকে নিনটেনডোর একটি অন্যতম পণ্যে পরিণত করে। এই সিরিজে এপর্যন্ত আরও পাঁচটি গেম মুক্তি পেয়েছে, এবং এর চরিত্রগুলো নিনটেনডোর অন্যান্য অনেক গেমেও অতিথি উপস্থিতি পেয়েছে।
নিনটেনডো ৬৪ এর জন্য মিয়ামোতোর তৈরি "সুপার মারিও ৬৪" সামগ্রিক ৩ডি গেম ডিজাইনে সুগভীর প্রভাব রেখেছে, বিশেষত এর সচল ভার্চুয়াল ক্যামেরা এবং প্রায় নিখুঁত অ্যানালগ নিয়ন্ত্রণ। "" গেমটিতে লক্ষ্য-বদ্ধ ক্যামেরা, প্রসঙ্গভিত্তিক নিয়ন্ত্রণ ইত্যাদি যুগান্তকারী বৈশিষ্ট্য উদ্ভাবিত হয়েছে, যা আজকাল ত্রিমাত্রিক গেমসমূহের সাধারণ উপাদান।
তাছাড়া মিয়ামোতো উয়ি কনসোলটির ধারণা ও নকশার গুরুত্বপূর্ণ অবদান রেখেছেন। এটি দূর থেকে ইশারা-নিয়ন্ত্রিত তথা "motion-controlled" ভিডিও গেম ব্যবস্থার উত্থান ঘটায়।

জনমাধ্যমে গ্রহণযোগ্যতা
ভিডিও গেম শিল্পে প্রভাব
ব্যক্তিজীবন
পেশাজীবন